CELEX: E2012J0003
Language: sk
Date: 2013-03-20 00:00:00
Title: Rozsudok Súdu z  20. marca 2013 vo veci E-3/12 – Nórsky štát zastúpený ministerstvom práce/Stig Arne Jonsson [Nariadenie (EHS) č. 1408/71 – Sociálne zabezpečenie migrujúcich pracovníkov – Dávky v nezamestnanosti – Pobyt na území iného štátu EHP – Podmienka skutočnej prítomnosti v štáte posledného zamestnania pre nárok na dávky v nezamestnanosti]

26.9.2013   
            
            
               SK
            
            
               Úradný vestník Európskej únie
            
            
               C 277/9
            
         ROZSUDOK SÚDU
   z 20. marca 2013
   vo veci E-3/12
   Nórsky štát zastúpený ministerstvom práce/Stig Arne Jonsson
   [Nariadenie (EHS) č. 1408/71 – Sociálne zabezpečenie migrujúcich pracovníkov – Dávky v nezamestnanosti – Pobyt na území iného štátu EHP – Podmienka skutočnej prítomnosti v štáte posledného zamestnania pre nárok na dávky v nezamestnanosti]
   2013/C 277/07
   Vo veci E-3/12, Nórsky štát zastúpený ministerstvom práce/Stig Arne Jonsson – ŽIADOSŤ týkajúca sa pravidiel o voľnom pohybe pracovníkov v rámci Európskeho hospodárskeho priestoru, ktorú súdu predložil Borgarting lagmannsrett („odvolací súd“) podľa článku 34 Dohody medzi štátmi EZVO o zriadení dozorného úradu a súdu, súd v zložení Per Christiansen, zastupujúci predseda, a Páll Hreinsson (sudca spravodajca) a Martin Ospelt (ad hoc), sudcovia, vyniesol 20. marca 2013 rozsudok, ktorého výroková časť znie takto:
   
               1.
            
            
               Článok 71 ods. 1 písm. b) bod i) nariadenia (EHS) č. 1408/71 bráni ustanoveniu vnútroštátneho práva, podľa ktorého je nárok na vyplácanie dávok v nezamestnanosti podmienený skutočnou prítomnosťou v dotknutom štáte EHP. Takéto ustanovenie sa nemôže použiť v prípade osôb, na ktoré sa odkazuje v článku 71 ods. 1 písm. b) bode i) uvedeného nariadenia.
               
                           a)
                        
                        
                           Pre odpoveď na túto otázku nie je relevantné, či nezamestnaná osoba žije v krajine neďaleko štátu, v ktorom naposledy pracovala.
                        
                     
                           b)
                        
                        
                           Okrem toho za okolností, akými sú okolnosti žalovaného v hlavnom konaní, na uplatnenie článku 71 ods. 1 písm. b) bodu i) nemá vplyv skutočnosť, že nezamestnaná osoba sa zaregistruje ako uchádzač o zamestnanie a požiada o dávky v nezamestnanosti v štáte svojho bydliska.